cyanic-selkie/wikianc huggingface dataset:
क्रिस्टॉफ़ वाल्ट्ज़
प्रारंभिक जीवन
विएना के थेरेसियानुम से अपनी शिक्षा पूर्ण करने के पश्चात वाल्ट्ज़ सुप्रसिद्ध मैक्स राइनहार्ड्ट सेमिनार में अभिनय सीखने गए। इसी समह, वे यूनिवर्सिटी ऑफ़ म्यूज़िक एैंड परफॉर्मिंग आर्ट्स विएना में गीत गाना और ओपेरा भी सीख रहे थे, परंतू अंत में उन्होंने यह निर्णय लिया कि उनके स्वर एक अच्छे ओपेरा पेशे के लिए अनुपयुक्त हैं। १९७० दशक के आखरी वर्षो में, वाल्ट्ज़ ने कुछ समय न्यू यॉर्क में बिताया, जहाँ उन्होंने ली स्ट्रासबर्ग और स्टेल्ला एडलर के साथ अभिनय में प्रशिक्षण किया। एडलर के अधीन उन्होंने पटकथा प्रस्तुतिकरण सीखा और अपनी विश्लेषणात्मक दृष्टिकोण का श्रेय वे एडलर की शिक्षा को ही देते हैं।
रस और भाव
शांत
To no about information
क्रिस्टॉफ़ वाल्ट्ज़
व्यक्तिगत जीवन
वाल्ट्ज़ की मातृभाषा जर्मन है परंतु वे अंग्रेज़ी और फ़्रांसीसी भी धाराप्रवाह रूप से बोल सकते हैं। वे इन तीनो भाषाओ को इंग्लोरियस बास्टर्ड्स और जैंगो अनचेंड में बोलते हैं, और हालांकि वे इंग्लोरियस बास्टर्ड्स में इतालवी भी बोलते हैं परंतु उन्होंने यह बताया है कि वे उसे असलियत में नहीं बोल पाते।
वाल्ट्ज़ विएना में एक जर्मन पिता को पैदा हुए जिन्होंने उनके जन्म के उपरांत ही उनको जर्मन नागरिकता उपलब्ध कराने की प्रक्रिया शुरू कर दी। २०१० में उनको ऑस्ट्रियाई नागरिकता उपलब्ध हुई। इस प्रकार उनके पास दोनों जर्मनी और ऑस्ट्रिया की नागरिकता मौजूद है। परंतु उनके अनुसार उनका जर्मन पासपोर्ट केवल एक कानूनी रूप से ही उनकी राष्ट्रीयता को जताता है, इस बात के पश्चात कि वह पूर्ण रूप से ऑस्ट्रियाई राष्ट्रिय चुनावो में मतदान नहीं कर सकते थे। यह पूछे जाने पर कि यदि वे अपने आप को विएनीज़ मानते हैं, उन्होंने यह उत्तर दिया: "मैंने विएना में जन्म लिया, विएना में पला-बढ़ा, विएना में विद्यालय गया, विएना में पूरी शिक्षा प्राप्त की, अपनी पेशेवर जीवन विएना से ही शुरू की, नाटक में पहली बार विएना में ही काम करना शुरू किया, अभिनय भी सबसे पहले विएना में ही किया। इसके अलावा और भी कुछ विएनीज़ विवरण हैं। आखिर और कितना ऑस्ट्रियाई होना चाहिए तुम्हारे हिसाब से?"
मेडागास्कर: एस्केप 2 अफ्रीका
मेडागास्कर: एस्केप 2 अफ्रीका (या बस सिर्फ मेडागास्कर 2) एटन कोहेन द्वारा लिखित तथा एरिक डारनेल और टॉम मैक्ग्रा द्वारा निदेशित 2008 की एक एनीमेटेड फिल्म है। 2005 की फिल्म मेडागास्कर की इस अगली कड़ी में भी एलेक्स शेर, मार्टी जेब्रा, मेलमन जिराफ तथा ग्लोरिया हिप्पो के साहसिक कारनामे जारी हैं। इस ने प्रिय एनीमेटेड फिल्म के लिए 2009 का किड्स च्वाइस अवार्ड जीता था।
इसमें बेन स्टिलर, क्रिस ऱॉक, डेविड श्विमर, जैडा पिंकेट स्मिथ, सैचा बैरन कोहेन, मनोरंजनकर्ता सिडरिक और एंडी रिचर जैसे सितारों की आवाजें हैं। बर्नी मैक, एलेक बाल्डविन, शेरी शेफर्ड, एलिसा गैब्रिएली और विल.आई.एम. ने भी इस फिल्म में अपनी आवाजें दी हैं। इसका निर्माण ड्रीमवर्क्स एनीमेशन ने और वितरण पैरामाउंट पिक्चर्स ने किया था तथा इसे 7 नवम्बर 2008 को जारी किया गया था।
पिछला शीर्षक मैडागास्करः द क्रेट एस्केप था, जिसे बेन स्टिलर के साथ एक संक्षिप्त झलकी में दिखाया गया था।
इस फिल्म के अनेक सांस्कृतिक उल्लेख हुए थे, जिनमें से एक लाइफ पत्रिका के आवरण पर सैंडी कूफैक्स का था।
कथानक
एक शावक के रूप मे एलेक्स शेर अलैके कहलाता था और झुण्ड के मुखिया शेर जुबा का पुत्र था। यद्यपि जुबा अलैके को शिकार करना सिखाना चाहता है, शावक की दिलचस्पी नृत्य में अधिक है और एक दिन जब, जुबा का प्रतिद्वंद्वी, माकुंगा जुबा को झुण्ड के मुखिया की गद्दी के लिए लड़ने को ललकारता है, तब अवैध शिकारियों द्वारा एलेक्स को पकड़ लिया जाता है। एलेक्स को एक बक्से में जबरन बंद किया जाता है और जुबा के उसको बचाने के प्रयासों के बावजूद उसे दूर ले जाया जाता है। बक्सा समुद्र में गिर जाता है जहां से बह कर यह न्यूयॉर्क पहुंच जाता है। वहां एलैके का नाम एलेक्स रखा जाता है तथा उसे सेन्ट्रल पार्क जू में भेज दिया जाता है, जहां वह मार्टी, मेलमन तथा ग्लोरिया से मिलकर बड़ा होता है। इसके बाद पहली फिल्म की घटनाएं, नई झलकियों की एक श्रृंखला के माध्यम से वर्णित की जाती हैं।
वर्तमान समय में, मुख्य पात्र वापस न्यूयॉर्क की ओर उड़ान भरने के लिए एक मरम्मत किए हुए जहाज पर सवार हैं। विमान उड़ान भरता है, लेकिन आपात स्थिति में उसे अफ्रीका महाद्वीप में उतरना पड़ता है। अफ्रीका में जानवर अपने जैसे और जानवरों को पाकर चकित हैं। एलेक्स का जुबा और अपनी मां के साथ पुनर्मिलन होता है। मार्टी ज़ेबरा के झुंड के बिलकुल अनुरूप है, जिसमें सब उसके जैसे दिखते हैं और बिलकुल उस की तरह बोलते हैं। रोगभ्रमी मेलमन एक ओझा बन जाता है। ग्लोरिया, एक मीठी बातें करने वाले, मोटो मोटो नामक हिप्पो का ध्यान आकर्षित करती है।
इस बीच, पेंगुइन विमान की मरम्मत करना शुरु कर देते हैं। वे "ऑपरेशन टूरिस्ट ट्रैप के अधीन पर्यटकों को जंगल में फंसे छोड़कर अनेक जीपों का अपहरण कर लेती हैं। पिछली फिल्म में एलेक्स की पिटाई करने वाली कठोर वृद्धा, नाना इस समूह की जिम्मेदारी संभालती है।
दुर्भाग्य से, अफ्रीका में जीवन उतना अद्भुत नहीं है जितना पहली बार में लगा था। माकुंगा अभी भी झुंड के मुखिया शेर का स्थान लेने के लिए दृढ़ संकल्प है। वह जुबा को याद दिलाता है कि एलेक्स को पारंपरिक वयस्कता चुनौती पूर्ण करनी चाहिये जो उसने अभी तक पूर्ण नहीं की है। एलेक्स, यह सोचकर कि चुनौती एक नृत्य प्रतियोगिता होगी (यह वास्तव में एक लड़ाई है) सबसे मजबूत शेर, तीत्सी (जिसकी सिफारिश माकुंगा ने की थी) से मुकाबला करता है और जल्दी हार जाता है। असफल होने पर पुत्र के निर्वासन से बचने के लिए, जुबा अपना झुंड के मुखिया शेर का पद त्याग देता है। माकुंगा तुरंत उसका स्थान ले लेता है और एलेक्स तथा उसके परिवार को निकाल देता है। इस बीच मार्टी परेशान रहने लगता है क्योंकि वहां उसके लिए कुछ भी अनूठा नहीं है। मेलमन तब तक खुश है जब तक उसे यह पता नहीं चलता कि असके भी वही लक्षण हैं, जिनके कारण पिछले ओझा की मृत्यु हुई थी। ग्लोरिया की मोटो मोटो के साथ मित्रता के संबंध में मेलमन असहाय है, क्योंकि वह लंबे समय से उससे मन ही मन प्रेम करता रहा है। ग्लोरिया मोटो मोटो के साथ डेट पर चली जाती है और उसे जल्दी ही पता चल जाता है कि वह केवल उसके बड़े शरीर के कारण उसे प्यार करता है।
अगले दिन, जब पानी का स्रोत सूख जाता है तो जानवरों में दहशत फैल जाती है। आरंभिक असफलता की पूर्ति के लिए दृढ़ संकल्प, एलेक्स और मार्टी उस अभयारण्य को छोड़ कर नया स्थान खोजते हैं। उन्हें पता चलता है कि नाना के निदेशानुसार फंसे हुए न्यूयॉर्क वासियों नें नदी को अवरुद्ध कर दिया है और वहां एक कच्ची बस्ती बसा ली है। एलेक्स के एक जाल में पकड़े जाने पर, मार्टी उसे छोड़ कर सहायता की तलाश करने को मजबूर होता है। इस बीच, जुबा को माकुंगा से पता चलता है कि एलेक्स ने क्या किया है और वह उसकी सहायता के लिए जाता है।
पीछे अभयारण्य में, राजा जूलियन सलाह देता है कि जल देवताओं को मनाने के लिए जानवर माउंट किलिमंजारो ज्वालामुखी में एक बलि दें. यह मानते हुए कि वह शीघ्र ही मरने वाला है, मेलमन स्वेच्छा से बलि चढ़ने को तैयार हो जाता है। ग्लोरिया उसे समय पर रोक देती है और मार्टी आकर उन्हें एलेक्स के बारे में बताता है। ये तीनों, पेंगुइन और कई चिम्पैंजी नये तैयार हुए विमान का उपयोग करके एक बचाव अभियान क्रियान्वित करते हैं।
हालांकि, एलेक्स पहले ही न्यूयॉर्क वासियों, जिन्हें वह चिड़ियाघर से ही अच्छी तरह से याद है, के लिए नृत्य करके खुद को और अपने पिता को बचाने में कामयाब रहता है। अन्य जानवर आकर उन्हें अपने साथ विमान (हैलीकॉप्टर के रूप में पुनराभिकल्पित) में ले जाते हैं, सभी मिल कर बांध को नष्ट कर के जल को मुक्त कर देते हैं।
इस बीच, पीछे ज्वालामुखी पर, जंगल में एक शार्क के द्वारा पीछा किये जाने के कारण मॉर्ट ऊपर जा रहा है। शार्क ज्वालामुखी में गिर जाती है, बलिदान पूर्ण होता है (मौरिस कहते हैं, "मुझे उम्मीद है, देवताओं को समुद्री-भोजन पसंद आएगा.") और राजा जूलियन सोचता है कि वह पानी वापस लाया है।
जब स्रोत जल से भर जाता है, माकुंगा गुस्से में नियंत्रण का मुद्दा उठाता है। हालांकि, एलेक्स नाना को माकुंगा पर हमले के लिए बहकाकर, माकुंगा को सत्ता से हटाने में कामयाब हो जाता है। जुबा झुंड के मुखिया का पद एलेक्स को दे देता है, लेकिन एलेक्स मना कर देता है, परिणामस्वरूप पिता-पुत्र दोनों सह-नेता बन जाते हैं।
फिल्म के अंतिम दृश्य में, स्किपर वर्षा-नृत्य करने वाली संग्रहणीय मैदानी गुड़िया के साथ विवाह कर के चिम्पैंजी, लीमर और एक टब भर कर हीरे व सोना साथ लेकर, हनीमून मनाने हेतु मोंटे कार्लो के लिए रवाना हो जाता है और एसेक्स, मार्टी, मेलमन तथा ग्लोरिया खुशी-खुशी अफ्रीका में एलेक्स के माता-पिता के पास रह जाते हैं।
आवाज़
क्रिस्टोफर नाइट्स
प्रतिक्रिया
फ़िल्म को आलोचकों से आम तौर पर सकारात्मक समीक्षाएं प्राप्त हुई हैं। रॉटन टोमैटोज की रिपोर्ट के अनुसार, 137 समीक्षाओं के आधार पर इस सर्वसम्मत दृष्टिकोण के साथ कि फिल्म में "अधिक सुवर्णित पात्र, विशद अनुप्राणन तथा अधिक सुसंगत हास्य के साथ, मूल फिल्म की अपेक्षा सुधार हुआ है", 65% आलोचकों ने सकारात्मक समीक्षा की हैं। एक अन्य समीक्षा समूहक, मेटाक्रिटिक ने 24 समीक्षाओं के आधार पर 61/100 अनुमोदन मूल्यांकन, जो कि मूल फिल्म से उच्चतर अंक हैं, के साथ इस फिल्म को "सामान्यतया अनुकूल समीक्षाएं" श्रेणी में वर्गीकृत किया है।
इसके उद्घाटन के दिन, फिल्म ने 4056 सिनेमाघरों से औसत $4328 के साथ $17,555,027 की कमाई की. आगे जाकर $15,559 प्रति थिएटर के औसत से $63,106,589 की आय करके बॉक्स ऑफिस पर #1 बनी. 19 मार्च 2009 को संयुक्त राज्य अमेरिका और कनाडा में इसकी कुल आय $180,010,950 थी तथा अन्य क्षेत्रों से कुल आय $422,297,228 मिला कर दुनिया भर में समग्र आय $602,308,178 हुई थी।
पुरस्कार और नामांकन
प्रसारण फिल्म आलोचक:
निकेलोडियन किड्स च्वाइस अवॉर्ड्स 2009
अगली कड़ी
ड्रीमवर्क्स के सीईओ जेफरी कैजनबर्ग ने पुष्टि की है कि मेडागास्करः एस्केप 2 अफ्रीका की अगली कड़ी भी होगी. कैजनबर्ग ने कहा, "कम से कम एक अध्याय और है। हम अंततः पात्रों की न्यूयॉर्क में वापसी देखना चाहते हैं।" टेलीविजन क्रिटिक्स एसोसिएशन प्रेस दौरे पर कैजनबर्ग से पूछा गया कि क्या इस श्रृंखला की तीसरी फिल्म आएगी. उन्होंने उत्तर दिया, "हां, हम अब मेडागास्कर 3 बना रहे हैं और यह 2012 की गर्मियों में आएगी."
घरेलू रिलीज़
मेडागास्कर: एस्केप 2 अफ्रीका, लघु फिल्म द पेंगुइन्स ऑफ मैडागास्कर के साथ 6 फ़रवरी 2009 को डीवीडी (DVD) और ब्ल्यू रे डिस्क पर रिलीज की गई थी। पहले सप्ताह में डीवीडी बिक्री चार्ट पर, मैडागास्कर 1,681,938 इकाइयों की बिक्री से प्राप्त आय $27.09 मिलियन के साथ #1 स्थान पर रही. नवीनतम आंकड़ों के अनुसार, 7,060,997 इकाइयों की बिक्री से $102,791,511 की आय हो चुकी है। इसमें ब्ल्यू-रे की बिक्री/डीवीडी किराया शामिल नहीं है।
वीडियो गेम
इस फिल्म तथा मूल फिल्म के गेम पर आधारित एक वीडियो गेम, एक्सबॉक्स (Xbox) 360, प्लेस्टेशन 3, वाई (Wii), प्लेस्टेशन 2, माइक्रोसोफ्ट विंडोज और निंटेंडो डीएस के लिए बनाया गया था और 4 नवम्बर 2008 को उत्तरी अमेरिका में जारी किया गया। उन्हीं पात्रों तथा उन्हीं चालों किंतु अफ्रीका के वातावरण के साथ, इस वीडियो गेम का खेल-अनुभव, पहली फिल्म के वीडियो गेम के समान ही है। निंटेंडो चैनल ने 7 नवम्बर के सप्ताह में इस गेम का एक खेलने योग्य डेमो जारी किया है, जिसमें लेमिंग्स-शैली स्तर की एक साइड-स्क्रॉलिंग है, जिनमें श्रृंखला की पेंगुइन्स मुख्य पात्र हैं।
बाल
बाल (Hair) स्तनधारी प्राणियों के बाह्य चर्म का उद्वर्ध (outer growth) है। कीटों के शरीर पर जो तंतुमय उद्वर्ध होते हैं, उन्हें भी बाल कहते हैं। बाल कोमल से लेकर रुखड़ा, कड़ा (जैसे सूअर का) और नुकीला तक (जैसे साही का) होता है। प्रकृति ने ठंडे गर्म प्रभाव वाले क्षेत्रों में बसने बाले जीवों को बाल दिये हैं, जो जाडे की ॠतु में ठंड से रक्षा करते है और गर्मी में अधिक ताप से सिर की रक्षा करते हैं। जब शरीर से न सहने वाली गर्मी पडती है, तो शरीर से पसीना बहकर निकलता है, वह बालों के कारण गर्मी से जल्दी नहीं सूखता है, किसी कठोर वस्तु से अचानक हुए हमला से भी बाल बचाव करते है। बाल की बनावट पक्षियों के परों या सरीसृप के शल्कों से बिल्कुल भिन्न होती है। स्तनधारियों में ह्वेल के शरीर पर सबसे कम बाल होता है। कुछ वयस्क ह्वेल के शरीर पर तो बाल बिल्कुल होता ही नहीं। मनुष्यों में सबसे घना बाल सिर पर होता है। बाल शरीर को सर्दी और गरमी से बचाता है। शरीर के अन्य भागों पर बड़े सूक्ष्म छोटे छोटे रोएँ होते है। पलकों, हथेली, तलवे तथा अँगुलियों और अँगूठों के नीचे के भाग पर बाल नहीं होते। प्रागैतिहासिक काल में मनुष्यों का शरीर झबरे बालों से ढँका रहता था। पर सभ्य मनुष्य के शरीर पर झबरे बाल नहीं होते। इसलिए वह वस्त्र धारण कर अपने शरीर की सर्दी और गरम से रक्षा करता है। मनुष्य के कुछ भागों में, हारमोन के स्राव बनने पर ही बाल उगते हैं, जैसे ओठों पर, काँखों में, लिंगोपरि भागों में इत्यादि।
मनुष्यों के लिए बालों के अनेक उपयोग हैं। घोड़ों और बैलों के बाल गद्दों में भरे जाते हैं। कुछ बालों से वार्निश लेपने के बुरुश, दाँत साफ करने के बुरुश बनते हैं। छोटे-छोटे बाल सीमेंट में मिलाकर गृहनिर्माण में प्रयुक्त होते हैं। लंबे-लंबे बालों से कपड़े बुने जाते हैं। ऐसे कपड़े कोट बनाने में लाइनिंग के रूप में काम आते हैं। भेड़ों और कुछ बकरियों से ऊन प्राप्त होते हैं। इनका उपयोग कंबलों और ऊनी वस्त्रों के निर्माण में होता है। ऊँटों और कुछ किस्म के खरगोशों के बाल से भी कपड़े बुने जाते हैं। कुछ पशुओं के बाल बड़े कोमल होते हैं और समूर (फर) के रूप में व्यवहृत होते हैं।
बाल की संरचना
चमड़े के बाहर बाल का जो अंश रहता है, उसे कांड (sheft) कहते हैं। कांड के तीन भाग होते हैं : सबसे बाहर रहनेवाले भाग को क्यूटिकल (cuticle) कहते हैं। क्यूटिकल के नीचे एक कड़ा अस्तर रहता है, जिसे वल्कुट (cortex) कहते हैं तथा वल्कुट के नीचे के मध्य के भाग को मध्यांश (medulla) कहते हैं। चमड़े के अंदर रहनेवाले बाल के भाग को मूल (root) कहते है। बाल के बढ़ने से मूल धीरे धीरे कांड में बदलता जाता है। भिन्न-भिन्न जंतुओं में बाल की वृद्धि भिन्न-भिन्न दर से होती है। is ke tin bhag Dikhai date h (kutikal,kortaks,mthyans) साधारणत: कहा जा सकता है कि एक मास में बाल आधा इंच, या एक वर्ष में पाँच से छह इंच बढ़ता है। मूल एक गड्ढे में होता है, जिसे पुटक (follicle) कहते हैं। पुटक से ही बाल निकलता है। एक पुटक से एक बाल, या एक से अधिक बाल, निकल सकते हैं। पुटक नासपाती के आकार की पैपिला में बना होता है। यह पैपिला चर्म का होता है। पैपिला और पुटक के संगम पर ही बाल बनता है। पैपिला रुधिरवाहिनी से संबद्ध होता है। इसी से मूल को वे सब वस्तुएँ प्राप्त होती हैं जिनसे बाल का निर्माण और उसकी वृद्धि होती है। जब तक पैपिला और पटक नष्ट नहीं होते बाल बढ़ता रहता है। खोपड़ी के बाल दो से छह वर्षों तक जीवित रहते हैं। इसके बाद वे झड़ जाते हैं और उनके स्थान पर नए बाल जमते हैं। यह क्रम वयस्क काल तक चलता रहता है। बाल क्यों झड़ जाता है और उसके स्थान पर नया बाल क्यों नहीं उगता, इसका कारण अभी तक ठीक समझ में नहीं आया है। कुछ लोग तो खोपड़ी के रोगों के कारण गंजे हो जाते हैं।
किरणन द्वारा भी कुछ लोग बहुधा अस्थायी रूप से गंजे हो जाते हैं। अंत:स्रावी ग्रंथियों के स्राव की कमी, वंशागत कारणों तथा जीर्णन से भी बाल झड़ जाते हैं। अपौष्टिक आहार के अभाव में बाल शुष्क और द्युतिहीन (dull) होकर कुछ झड़ सकते हैं, पर सामान्य गंजेपन का यह कारण नहीं है।
मनुष्यों में बाल का रंग और बनावट
वर्णकों के कारण बाल काला, भूरा, या लाल हो सकता है। यह वर्णक वल्कुट की कोशिकाओं में निक्षिप्त होता है। बाल क्यों सफेद हो जाता है, इसका कारण ज्ञात नहीं है। यह संभव है कि उम्र के बढ़ने, रुग्णता, चिंता, शोक, आघात और कुछ विटामिनों की कमी से ऐसा होता हो। डाक्टरों का मत है बाल का सफेद होना वंशागत होता है।
बाल प्रधानत: निम्नलिखित चार प्रकार के होते हैं :
उत्तर यूरोपवालों के बालों के रंग हलके होते हैं और दक्षिण यूरोपवालों के गाढ़े। साधारणतया सीधा बाल अधिक लंबा होता है और ऊनवाला बाल सबसे कम लंबा होता है। लहरदार बालों का स्थान मध्यम है। ऑस्ट्रेलियन और टैसमैनियनों के शरीर पर सबसे अधिक बाल होते हैं। पीत जातियों के शरीर पर सबसे कम बाल होते हैं। कुछ पीत जाति के लोगों की तो दाढ़ी कदाचित् ही होती है।
बालों की सुंदरता बहुत कुछ व्यक्ति के स्वास्थ्य पर निर्भर करती है। शिरोवल्क (scalp) की स्वच्छता रुधिर परिसंचारण पर निर्भर करती है। यदि रुधिर परिसंचारण में कोई बाधा पहुँचती है तो बालों को पोषण नहीं मिलता। इससे बाल कमज़ोर और आभाहीन हो जाते हैं। स्वस्थ रहन सहन, बाह्य कसरत, उपयुक्त आहार तथा मानसिक सुखशांति का बालों के सौंदर्य और स्वास्थ्य पर विशेष प्रभाव पड़ता है। शिरोवल्क को प्रतिदिन कम से कम एक बार थपथपाकर मालिश करना अच्छा है। सिर में कंधी करने, या बुरुश से झाड़ने से भी सिर की मालिश हो जाती है। इससे शिरोवल्क में रुधिर परिसंचारण होने से बाल मुलायम और चमकदार हो जाते हैं।
बालों का, विशेषत: महिलाओं के बालों का, सजाना एक कला है। कुछ जातियाँ इस कला में बड़ी निपुण हैं। सब देशों की महिलाएँ अपने अपने ढंग से अपने बालों को सजाती हैं।
बाहरी कड़ियाँ
=सन्दर्भ=
एरीपाली, सांरगढ मण्डल
एरीपाली, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
मुसेपुर्खैरा
मुसेपुर्खैरा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
रापा नुई राष्ट्रीय उद्यान
रापा नुई राष्ट्रीय उद्यान एक राष्ट्रीय उद्यान और यूनेस्को की विश्व धरोहर स्थल है जो ईस्टर द्वीप, चिली में स्थित है।
जटिय़ाला
जटिय़ाला , पाकिस्तान के पंजाब प्रांत के चकवाल ज़िले का एक कस्बा और यूनियन परिषद्  है। यहाँ बोले जाने वाली प्रमुख भाषा पंजाबी  है, जबकि उर्दू प्रायः हर जगह समझी जाती है। साथ ही अंग्रेज़ी भी कई लोगों द्वारा काफ़ी हद तक समझी जाती है। प्रभुख प्रशासनिक भाषाएँ उर्दू और अंग्रेज़ी है।
स्वर्ण जयंती एक्स्प्रेस २७८२
स्वर्ण जयंती एक्स्प्रेस 2782  भारतीय रेल द्वारा संचालित एक मेल एक्स्प्रेस ट्रेन है। यह ट्रेन ह निजामुद्दीन रेलवे स्टेशन (स्टेशन कोड:NZM) से 05:55AM बजे छूटती है और मैसूर जंक्शन रेलवे स्टेशन (स्टेशन कोड:MYS) पर 05:05AM बजे पहुंचती है। इसकी यात्रा अवधि है 47 घंटे 10 मिनट।
रेखती
उर्दू साहित्य में स्त्रियों की भाषआ में स्त्रियों के संबंध में जो कविताएं लिखी गई हैं वे रेखती कहलाती हैं। इनमें स्त्रियों के पारिवारिक जीवन और सामाजिक बंधनों का वर्णन होता है। स्त्रियों की अंतरंग बातें कभी-कभी अश्लील रूप भी ले लेती हैं। इसके अध्ययन से घरेलु भाषा का ज्ञान सहजता से प्राप्त होता है। इसका रूप प्रायः ग़ज़ल का होता है। किंतु इसकी कोइ अनिवार्यता नहीं है। यह अन्य सिन्फों में भी लिखी जाती है।
काली सिन्ध नदी
काली सिन्ध नदी (Kali Sindh River) भारत के मध्य प्रदेश और राजस्थान राज्यों में बहने वाली एक नदी है।
उत्पत्ति व मार्ग
यह मध्य प्रदेश के देवास ज़िले में बागली नामक गाँव के पास विंध्याचल पहाड़ियों में जन्मती है और अपना मार्ग पूरा कर के चम्बल नदी में विलय हो जाती है, यानि यह चम्बल की एक सहायक नदी है। यह उत्पन्न होकर सोनकच्छ के समीप से गुज़रती है और शाजापुर ज़िले में प्रवेश करती है। यहाँ से यह राजगढ़ ज़िले से निकलकर, राजस्थान के झालावाड़ व कोटा ज़िलों से बहती हुई, नौनेरा नामक स्थान में चम्बल नदी से मिल जाती है। नदी की कुल लम्बाई 150 किलोमीटर है।
रत्न
रत्न प्रकृति प्रदत्त एक मूल्यवान निधि है। मनुष्य अनादिकाल से ही रत्नों की तरफ आकर्षित रहा है, वर्तमान में भी है तथा भविष्य में भी रहेगा। रत्न सुवासित, चित्ताकर्षक, चिरस्थायीव दुर्लभ होने तथा अपने अद्भुत प्रभाव के कारण भी मनुष्य को अपने मोहपाश में बाँधे हुए हैं। रत्न आभूषणों के रूप में शरीर की शोभा तो बढ़ाते ही हैं, साथ ही अपनी दैवीय शक्ति के प्रभाव के कारण रोगों का निवारण भी करते हैं। रत्नों में चिरस्थायित्व का ऐसा गुण है कि ये ऋतुओं के परिवर्तन के कारण तथा समय-समय पर प्रकृति के भीषण उथल-पुथल से तहस-नहस होने के कारण भी प्रभावित नहीं होते।
विभाजन
रत्नों को हम मुख्यतः तीन वर्गों में विभाजित कर सकते हैं- प्राणिज रत्न- प्राणिज रत्न वे हैं, जो कि जीव-जन्तुओं के शरीर से प्राप्त किए जाते हैं। जैसे- गजमुक्ता, मूँगा आदि।
खनिज रत्न
वे रत्न जो प्राकृतिक रचनाओं अर्थात चट्टान, भूगर्भ, समुद्र आदि से प्राप्त किए जाते हैं।
'रत्न' शब्द आधुनिक युग या मध्यकालीन युग की देन नहीं अपितु अति प्राचीन युग की देन हैं, क्योंकि ऋग्वेद विश्व का अति प्राचीन ग्रंथ है। ऋग्वेद के अनेकों मन्त्रों में रत्न शब्द का प्रयोग हुआ है। उदाहरणार्थ- अग्निमीले पुरोहितं यज्ञस्य देवमृत्विजम्‌। होत्तारं रत्न धात्तमम्‌॥ ऋ.1-1-1॥
उपरोक्त उदाहरण से प्रमाणित है कि ऋग्वेद के सर्वप्रथम मन्त्र में ही अग्नि को रत्न धात्तम्‌ कहा गया है। ऐसे ही आगे भी अनेक मन्त्रों में प्रयोग हुआ है तथा अन्य प्राचीन ग्रंथ रामायण, महाभारत आदि अनेक ग्रन्थों में भी रत्न शब्द का वर्णन देखने को मिला है। वृहद् संहिता, भावप्रकाश, रस रत्न समुच्चय, आयुर्वेद प्रकाश में तो रत्नों के गुण-दोष तथा प्रयोग का स्पष्ट वर्णन किया गया है।
पौराणिक संदर्भ
ऋग्वेद के प्रथम श्लोक में ही जो रत्न धात्तमम्‌ शब्द आया है। उसका अर्थ आधिभौतिक के अनुसार अग्नि रत्नों या पदार्थों के धारक अथवा उत्पादक से है। अतः यह सुस्पष्ट है कि रत्नों की उत्पत्ति में अग्नि सहायक है तथा आधुनिक वैज्ञानिक भी इस बात को स्वीकार करते हैं कि अधिकांशतः रत्न किसी न किसी रूप में ताप प्रक्रिया अर्थात अग्नि के प्रभाव के कारण ही बने हैं।
जब विभिन्न तत्व रासायनिक प्रक्रिया के द्वारा आपस में मिलते हैं तब रत्न बनते हैं। जैसे स्फटिक, मणिभ, क्रिस्टल आदि। इसी रासायनिक प्रक्रिया के बाद तत्व आपस में एकजुट होकर विशिष्ट प्रकार के चमकदार आभायुक्त बन जाते हैं तथा कई अद्भुत गुणों का प्रभाव भी समायोजित हो जाता है। यह निर्मित तत्व ही रत्न कहलाता है, जो कि अपने रंग, रूप व गुणों के कारण मनुष्यों को अपनी तरफ आकर्षित करता है। यथा- रमन्ते अस्मिन्‌ अतीव अतः रत्नम्‌ इति प्रोक्तं शब्द शास्त्र विशारदैः॥ (आयुर्वेद प्रकाश 5-2)
आधुनिक इतिहास
जैसा कि हमने पहले ही यह बात स्पष्ट कर दी है कि पृथ्वी के अंदर अग्नि के प्रभाव के कारण विभिन्न तत्व रासायनिक प्रक्रिया द्वारा रत्न बनते हैं। अतः यह सुविदित है कि रत्न विभिन्न मात्रा में विभिन्न रासायनिक यौगिक मेल से बनता है। मात्र किसी एक रासायनिक तत्व से नहीं बनता। स्थान-भेद से विविध रासायनिक तत्वों के संयोग के कारण ही रत्नों में रंग, रूप, कठोरता व आभा का अंतर होता है। खनिज रत्नों में मुख्यतः निम्न तत्वों का संयोग होता है-
कार्बन, अल्यूमीनियम, बेरियम, बेरिलियम, कैल्शियम, तांबा, हाइड्रोजन, लोहा, फासफोरस, मैंगनीज, पोटेशियम, गंधक, सोडियम, टिन, जस्ता, जिर्केनियम आदि।
रत्नों के भेद
वैसे तो प्राचीन ग्रन्थों के अनुसार उच्च कोटि में आने वाले रत्न 84 प्रकार के हैं। इनमें से बहुत से रत्न अब अप्राप्य हैं तथा बहुत से नए-नए रत्नों का आविष्कार भी हुआ है। अतः आधुनिक युग में प्राचीन ग्रंथों में वर्णित रत्नों की सूचियाँ प्रामाणिक नहीं रह गई हैं। रत्नों के नामों की सूची निम्न प्रकार है - यह सफेद तथा खाकी रंग का व मृदु होता है तथा संगमरमर की ही एक जाति है।
यह गुलाबी रंग का धब्बेदार तथा मृदु पत्थर होता है। इसे फर्श तथा खरल बनाने के काम में लिया जाता है।
यह कृष्ण तथा पीत वर्ण का संगमरमर के सदृश पत्थर होता है।
यह कृष्ण रंग का होता है तथा इसमें गुलाबी रंग की आभा होती है।
यह भूरे रंग का पत्थर होता है तथा इसके ऊपर कृष्ण वर्ण की पतली रेखा होती है।
यह वैक्रान्त की जाति का पत्थर होता है।
यह भूरे तथा बादामी रंग का पत्थर होता है।
यह कृष्ण वर्ण का मुलायम पत्थर होता है तथा यह विशेष रूप से सोना परखने के काम आता है।
यह बैंगनी रंग का पारदर्शी पत्थर होता है।
यह मैलापन लिए सफेद रंग का तुरमसी जाति का पत्थर होता है।
यह पत्थर मैलापन लिए गुलाबी रंग का होता है। इसका औचारों की धार तेज करने वाला सान भी बनाया जाता है तथा यह रत्न भी घिसने के काम में आता है।
झरना- यह मिट्टी के वर्ण का गुम पत्थर होता है।
यह पत्थर कठोर तथा अपारदर्शी होता है।
यह गहरे कत्थई रंग का अपारदर्शी होता है।
यह पत्थर तिल के समान कृष्ण वर्ण का होता है।
यह पत्थर नीले वर्ण का आभा लिए श्वेत हरे रंग का एवं लाल रंग का मुलायम हल्का और कांतियुक्त होता है।
यह लाल तथा पीले रंग का मृदु व पारदर्शक होता है। यह एक विशेष प्रकार के वृक्ष का गोंद होता है। इसे कुछ लोग कहरुआ भी कहते हैं।
यह मैलापन लिए गहरे भूरे रंग का लहरदार व पारदर्शक पत्थर होता है।
यह चिकना पानीदार पारदर्शक श्वेत वर्ण का तथा तुरमली की तरह हरे रंग का होता है, इसका उपयोग दन्त रोगों में किया जाता है।
यह कत्थई रंग का पीले तथा धूमिल रंग के छोटे-छोटे बिन्दुओं से युक्त होता है। इसका उपयोग खरल बनाने में होता है।
यह गुम तथा धानी रंग का पत्थर होता है, इसका उपयोग फर्श बनाने में होता है।
यह धूम्रवर्ण का चमकदार व पारदर्शी पत्थर होता है। इस पत्थर को धूप के कीमती चश्मे व अनेकों प्रकार के नगीने बनाने के काम आता है।
यह लाल रंग का हल्के गुलाब की पत्ती के रंग की आभा से युक्त होता है। इसे 'लालड़ी' भी कहते हैं।
यह गहरे नीले रंग का अपारदर्शी पत्थर होता है। इसमें कुछ सोने का भी अंश होता है। इसे राजावर्त, लाजवर्त, लाजवर्द भी कहते हैं।
यह गहरे नीले रंग का, हल्के नीले रंग का पारदर्शी, चमकदार व लोचदार रत्न है। इसे पुराणों में लाभकारी बताया गया है।
यह रत्न हरे रंग का, हरा रंग लिए सफेद रंग का, नीम के पत्ती के रंग का, बिना तली का, लोचदार व पारदर्शी होता है, हरे रंग का पन्ना सर्वश्रेष्ठ माना जाता है।
यह काले रंग का पत्थर है तथा यह दुर्लभ व बहुमूल्य होता है। आजकल प्रायः यह प्राप्त नहीं होता है। लोगों की ऐसी मान्यता है कि पारस पत्थर से यदि लोहे को स्पर्श कराया जाए तो लोहा सोने में बदल जाता है।
यह बर्फ के समान श्वेत रंग का पत्थर होता है। इसे जहरीले व्रण को ठीक करने में प्रयोग किया जाता है।
यह आसमानी रंग का मृदु व चमकदार होता है।
यह मटमैले रंग का गुम पत्थर होता है।
यह काई के रंग के समान, मोटा पानीदार तथा मृदु होता है।
यह पीत वर्ण का समुद्री पानी के समान कांति वाला या हरिताभ पत्थर होता है।
यह हरे रंग का मृदु पत्थर होता है।
यह हरे-काले रंग का पत्थर होता है। इसके अंदर मकड़ी के जाले के समान दिखाई देता है।
- यह पत्थर सफेद रंग का संगमरमर के समान होता है।
रत्नों के प्रकार
यह अकीक पत्थर के समान होता है। यह सोना मक्खी के रंग का पत्थर है। यह गुलाबी तथा सुर्ख लाल रंग का होता है तथा काले रंग का भी पाया जाता है। गुलाबी रंग का माणिक्य श्रेष्ठ माना गया है।
यह सफेद रंग का काली धारी से युक्त पत्थर होता है। यह फर्श बनाने के काम आता है। यह लाल, सिंदूर वर्ण तथा गुलाबी रंग का होता है। यह सफेद व कृष्ण वर्ण में भी प्राप्य है। इसका प्राप्ति स्थान समुद्र है। इसका दूसरा नाम प्रवाल भी है। यह सफेद, काला, पीला, लाल तथा आसमानी व अनेक रंगों में पाया जाता है। यह समुद्र से सीपों से प्राप्त किया जाता है।
यह पत्थर लाल, जामुनी रंग का सुर्ख में कत्थे तथा गोमेद के रंग का पाया जाता है, इसे 'तामड़ा' भी कहा जाता है। यह पत्थर गुम, कठोर, मलिन, पीला तथा नीले रंग लिए, हरे रंग का तथा ऊपर लाल रंग का छींटा भी होता है। यह स्वच्छ लाल तथा गेरुआ रंग का होता है। यह रात्रि ज्वर को दूर करता है। हीरा यह सफेद, नीला, पीला, गुलाबी, काला, लाल आदि अनेक रंगों में होता है। सफेद हीरा सर्वोत्तम है तथा हीरा सभी प्रकार के रत्नों में श्रेष्ठ है।
यह बिल्ली के आँख के समान चमकदार होता है। इसमें पीले, काले तथा सफेद रंग की झाईं भी होती है। इसका दूसरा नाम वैदूर्य है। यह रत्न रक्त रंग का, पारदर्शक कांतिपूर्ण, लाल रंग तथा कृष्णाभायुक्त होता है, इसे सूर्यमणि भी कहते हैं। यह मकराने की जाति का पत्थर है।
यह गुम तथा हरे रंग का होता है। इसका उपयोग खरल बनाने में किया जाता है। यह काले डोरे से युक्त सफेद रंग का होता है। सफेद रंग के डोरे से युक्त काले रंग के पत्थर को सुलेमानी कहा जाता है। यह पत्थर मृदु, स्वच्छ, सफेद तथा पारदर्शक होता है, इसे स्फटिक तथा बिल्लौर भी कहते हैं।
यह पत्थर स्वच्छ पारदर्शक तथा अनेक रंगों में पाया जाता है। इसे वैक्रान्त भी कहते हैं। यह चाक से मिलता-जुलता मुलायम पत्थर होता है। यह भारी भूरापन लिए स्याही के रंग का होता है। इसका औषधि में प्रयोग होता है।
यह गुम सख्त तथा मलिनता लिए लाल रंग का होता है, जिस पर सफेद रंग के छींटे होते हैं। इसका उपयोग खरल बनाने तथा नीलम व माणिक्य को पीसने के काम आता है। यह काले रंग का पत्थर होता है। इसका उपयोग प्याले व तश्तरी बनाने में होता है। यह पत्थर सफेद, काले तथा अन्य कई रंगों में होता है। इसका उपयोग मूर्तियों तथा मकान बनाने के काम में किया जाता है।
यह कषाय रंग का पत्थर है। इसमें सोने के समान छींटे चमकते दिखाई देते हैं। यह अपारदर्शी, हरापन लिए आसमानी रंग का होता है। यह औषधि के काम में आता है। यह गुलाबी रंग का पानीदार चमकदार व मृदु पत्थर होता है।
यह गुम स्याही तथा रक्त मिश्रित माणिक्य जाति का पत्थर होता है। इसके अंदर छह कलाओं से युक्त सितारे होते हैं। यह अकीक के समान विविध रंगों में फूल-पत्तीदार व दाग डालने वाला पत्थर होता है। यह पीले रंग का नरम तथा पूर्ण पारदर्शक होता है। यह पत्थर पीले, काले, सफेद, लाल तथा अनके रंगों में पाया जाता है। यह अपारदर्शी होता है।
इसका रंग चमकदार श्वेत रंग का होता है। यह काले रंग का पत्थर होता है तथा इसका उपयोग नेत्रांजन बनाने में होता है। यह सफेद रंग का मृदु पत्थर होता है, इसका उपयोग क्रीम, पावडर आदि बनाने के काम में किया जाता है।
यह मृदु सफेद रंग का पारदर्शी व चमकदार होता है। इसे फिटकरी भी कहा जाता है। इसे स्वर्ण माक्षिक भी कहते हैं। यह कंकड़ के समान पीत वर्ण का होता है। इसका उपयोग औषधि में करते हैं। यह औषधि में उपयोग होने वाला मटमैला बेर के समान होता है।
रत्नों के प्राप्ति स्थान
रत्न भी पत्थर ही होते हैं। अतः रत्न पुरानी व कठोर पत्थरों की चट्टानों में प्राप्त होते हैं। इसी कारण ये विशेषकर पर्वतीय प्रदेशों में पाए जाते हैं। कभी-कभी वर्षा ऋतु में पानी की तेज धारा से पत्थर टूट-टूट कर नदी नालों में लुढ़कते चले जाते हैं।
जलधारा की गति कम होने पर बड़े-बड़े पत्थर तो रुक जाते हैं, परन्तु हल्के पत्थर बहते जाते हैं। इन्हीं पत्थरों में चिपके रत्नों वाले पत्थर कंकड़ों व रेत में बिखर जाते हैं। इस तरह प्राप्त रत्न उच्च कोटि का होता है, कारण कि इन्हें टूटने-फूटने का भय नहीं होता है तथा इस पर चिपके अन्य पदार्थ पानी के प्रवाह में अलग हो जाते हैं।
इस प्रकार के रत्न अफ्रीका महाद्वीप में बेलजियम, कांगो, घाना, दक्षिण अफ्रीका, सिएरा लियोन में पाए जाते हैं तथा अफ्रीका के अतिरिक्त ब्राजील (दक्षिण अमेरिका) स्याम, बर्मा, भारत, श्रीलंका, संयुक्त राष्ट्र अमेरिका, ऑस्ट्रेलिया, रूस आदि में पाए जाते हैं।
रत्नों की श्रेष्ठता
रत्नों की श्रेष्ठता प्रमाणित करने में उसके मुख्यतया तीन गुण हैं- रत्नों की अद्भुत सौंदर्यता, रत्नों की दुर्लभता, रत्नों का स्थायित्व।
मनुष्य विकसित होने के साथ-साथ रत्नों की तरफ भी अधिक आकर्षित हो गया है। अतः रत्नों को विभाजित करते समय विशेष रूप से तीन बातों का ध्यान देते हैं कि प्राप्त रत्न निम्न तीन में से किस प्रकार का है? पारदर्शक है, अल्प पारदर्शक है अथवा अपारदर्शक है।
जिस रत्न में रंग बिल्कुल ही न हो।
जिसमें रंग तो हो, परन्तु हीन दशा में हो अर्थात्‌ रंग न अधिक गहरा हो और न अधिक हल्का तथा पारदर्शक हो, वह श्रेष्ठ होता है।
अधिक गहरा रंग होने के कारण रत्न अपारदर्शक हो जाता है। अपारदर्शक रत्नों में फीरोजा का उच्च स्थान है, तो वैसे नीलम, पुखराज तथा पन्ना भी अपने विशिष्ट रंगों के कारण मनुष्य को अपनी तरफ मोहित करते हैं।
रत्नों की दुर्लभता भी मनुष्य को उसकी तरफ आकर्षित होने का एक प्रमुख कारण है। ठीक उसी तरह जैसे कि आपके सामने से कोई सुंदर आकर्षक नवयौवना आ रही हो उसे एक बार देखने के पश्चात आपके हृदय में बार-बार उसे देखने की लालसा नहीं उठती, क्योंकि उसके चेहरे पर उसके तन पर किसी प्रकार का परदा नहीं है।
आपको देखने में कोई रोक टोक नहीं है तथा ठीक इसके विपरीत कोई महिला काली कलूटी व बदसूरत हो, परन्तु वह एक लम्बा घूँघट निकाले हुए तथा अपने शरीर को लम्बी चादर से ढँके हुए आ रही हो तो आप बार-बार उसके मुख मंडल के सौंदर्य का रसपान करना चाहते हैं। यहाँ तक कि दूर चले जाने पर भी आप बार-बार मुड़कर देखते हैं कि जरा सी भी उसकी झलक दिखाई दे जाए। ऐसा क्यों? इसलिए कि उसका मुख मंडल, शरीर सौष्ठव आपको देख पाना कठिन है, इसलिए उसकी तरफ लालायित हैं।
जिन रत्नों में स्थायित्व है तथा उनकी चमक व गुणों पर ऋतुओं व अम्ल आदि के द्वारा कोई बुरा प्रभाव नहीं पड़ता वह रत्न अधिक मूल्यवान होता है। हर व्यक्ति के पास इसे खरीदने की क्षमता नहीं होती या अधिक मूल्यवान होने के कारण हर तीसरे-चौथे वर्ष उसे खरीद सकना सम्भव नहीं है। अतः रत्नों की कठोरता होना जिससे कि उसे किसी प्रकार का खरोंच या रगड़ने का दाग न पड़े श्रेष्ठ होता है। जैसे-हीरा, पन्ना, पुखराज आदि। रत्नों के विषय में अग्नि पुराण, गरुड़ पुराण, देवी भागवत, महाभारत, विष्णु धर्मोत्तर आदि अनेकों प्राचीन ग्रंथों में वर्णन मिलता है।
हेक्साएमाइन
हेक्सामेथिलटेट्रामाइन (Hexamethylenetetramine) या मेथेनैमाइन जिसे हेक्सामाईन, हेक्साएमाइन, या यूरोट्रोपिनन के नाम से भी जाना जाता है सूत्र (CH2)6N4 के साथ एक विषम एक कार्बनिक यौगिक है। यह सफेद क्रिस्टलीय योगिक पानी और ध्रुवीय कार्बनिक सॉल्वेंट्स मैं अत्यधिक घुलनशील है इसमें ऐडामेटेन के सामान पिंजरे जैसी संरचना होती है यह अन्य रचाने की होगी क्योंकि संश्लेषण में उपयोगी है जैसे- प्लास्टिक फार्मास्यूटिकल्स रबड़ एडिटिव्स। यह 280 डिग्री सेल्सियस वैक्यूम में उपखंड करता है। इसका उपयोग गठिया रोग के उपचार हेतु तथा पुती रोधी रोग में रबड़ के बल्किनीकारण मैं किया जाता है यह एक विस्फोटक पदार्थ है सधूम hno3(नाइट्रिक एसिड) के द्वारा यूरोट्रोपिन का नाइट्रिक करण करनें पर RDX बनता है।
शेरुवा उर्फ श्रीनगर, नैनीताल तहसील
शेरुवा उर्फ श्रीनगर, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
विजडन ट्रॉफी
इंग्लैंड और वेस्टइंडीज के बीच खेली गई टेस्ट क्रिकेट श्रृंखला के विजेता को विजडन ट्रॉफी प्रदान की गई। इसे पहली बार 1963 में विजडन क्रिकेटर्स अल्मनैक के सौवें संस्करण के उपलक्ष्य में प्रदान किया गया था। दौरे के बीच अलग-अलग समय के साथ, भविष्य के पर्यटन कार्यक्रम के अनुसार श्रृंखला खेली गई थी। अगर कोई सीरीज ड्रा रही तो विजडन ट्रॉफी रखने वाले देश ने उसे बरकरार रखा। 2020 में, यह घोषणा की गई थी कि ट्रॉफी को सर विवियन रिचर्ड्स और सर इयान बॉथम के नाम पर रिचर्ड्स-बॉथम ट्रॉफी से बदल दिया जाएगा।
ट्रॉफी का नाम प्रसिद्ध क्रिकेट प्रकाशक विजडन के नाम पर रखा गया है और मैरिलबोन क्रिकेट क्लब (एमसीसी) और वेस्टइंडीज क्रिकेट बोर्ड (डब्ल्यूआईसीबी) की स्वीकृति प्राप्त करने के बाद जॉन विजडन एंड कंपनी द्वारा प्रस्तुत किया गया था। विजडन ट्रॉफी विजयी टीम को उसकी जीत के प्रतीक के रूप में भेंट की गई, लेकिन फिर लॉर्ड्स के एमसीसी संग्रहालय में वापस आ गई। 2000 विजडन ट्रॉफी श्रृंखला से शुरू होकर, मैल्कम मार्शल मेमोरियल ट्रॉफी श्रृंखला में अग्रणी विकेट लेने वाले को प्रदान की गई।
इंग्लैंड ने 2020 की श्रृंखला जीती, अंतिम श्रृंखला जिसमें ट्रॉफी दांव पर थी, और इस तरह इसे हमेशा के लिए बनाए रखा। 2000 में वेस्टइंडीज को 3-1 से हराकर, 1969 के बाद पहली बार इसे हासिल करने के बाद, इंग्लैंड ने नौ साल तक ट्रॉफी अपने नाम की; उन्होंने तीन बार ट्रॉफी का सफलतापूर्वक बचाव किया। वेस्ट इंडीज ने वेस्टइंडीज में 2009 की श्रृंखला में 1-0 से जीतकर ट्रॉफी हासिल की। यह मूल रूप से चार टेस्ट मैचों को शामिल करने की योजना थी। हालांकि एक अतिरिक्त मैच की व्यवस्था की गई जब मैदान के अनुपयुक्त होने के कारण दूसरे टेस्ट को केवल कुछ ओवरों के खेल के बाद छोड़ना पड़ा। इंग्लैंड ने मई 2009 में दो टेस्ट श्रृंखला 2-0 से जीतकर ट्राफी हासिल की। इंग्लैंड के वेस्ट इंडीज के दौरे के तुरंत बाद असामान्य रूप से आने वाले इस दौरे ने श्रीलंका द्वारा पहले घोषित दौरे की जगह ले ली, जिसे बदले में जिम्बाब्वे द्वारा मूल रूप से निर्धारित दौरे को बदलने के लिए व्यवस्थित किया गया था। इंग्लैंड ने 2017 की श्रृंखला तक और इंग्लैंड में ट्रॉफी को अपने पास रखा। वेस्टइंडीज ने घरेलू सरजमीं पर 2019 की सीरीज 2-1 से जीती।
मीरा देओस्थले
मीरा देओस्थले (जन्म 16 नवंबर 1995) एक भारतीय अभिनेत्री हैं जो मुख्य रूप से हिंदी टेलीविजन में काम करती हैं। वह टेलीविजन श्रृंखला उड़ान में चकोर सूरज राजवंशी की भूमिका निभाने के लिए जानी जाती हैं।
देवस्थले का जन्म 16 नवंबर 1995 को वडोदरा, गुजरात में हुआ था। स्कूल में रहते हुए, देवस्थले एक राज्य-स्तरीय बास्केटबॉल खिलाड़ी थीं और खेलों पर ध्यान केंद्रित करती थीं, बाद में अपनी मां के साथ मुंबई चली गईं, जब उन्होंने एक अभिनेत्री बनने और स्कूल खत्म करने में रुचि विकसित की।
करियर
देओस्थले ने कलर्स टीवी के ससुराल सिमर का के साथ प्रिया के रूप में अपना टेलीविजन डेब्यू किया और फिर जिंदगी की जीत में दिखाई दीं। 2015 में, उन्होंने दिल्ली वाली ठाकुर गुरल्स में ईश्वरी ठाकुर की भूमिका निभाई।
फरवरी 2016 से, देवस्थले ने कलर्स टीवी के उड़ान में चकोर राजवंशी के रूप में अभिनय किया जिसने उन्हें घरेलू लोकप्रियता दी। उसने तीन साल तक ऐसा करने के बाद मार्च 2019 में शो छोड़ दिया और उसकी जगह तोरल रसपुत्र ने ले ली।
सितंबर 2019 में, उन्हें कलर्स टीवी की विद्या में टाइटिलर की भूमिका में लिया गया था, जब तक कि यह मार्च 2020 में COVID-19 महामारी के कारण अचानक बंद नहीं हो गया। 2022 में, उन्होंने स्टार भारत पर गुड से मीठा इश्क में परिधि खुराना की भूमिका निभाई।
पाकिस्तान का निर्वाचन आयोग
पाकिस्तान का निर्वाचन आयोग एक स्वतन्त्र संस्था है कि इस्लामी गणराज्य पाकिस्तान में स्वतन्त्र और निष्पक्ष चुनाव करवाने के लिए जिम्मेदार है।  मुख्य चुनाव आयुक्त इस संस्था का प्रमुख होता है और देश में स्वतन्त्र और निष्पक्ष चुनाव कराने के अलावा प्रत्येक उम्मीदवार की जाँच का भी उत्तरदायी होता है। इसके अलावा देश के सभी राजनीतिक दलों को इस विलय और उनके राजनीतिक व आर्थिक मामलों की निगरानी भी इस संस्था के उत्तरदायित्वों में शामिल हैं।
पाकिस्तान के निर्वाचन आयोग की स्थापना पाकिस्तान के संविधान द्वारा किया गया था। इसे 1956 में स्थापित किया गया था। निर्वाचन आयोग, मुख्य निर्वाचन आयुक्त समेत चारों प्रान्तों से नियुक्ति किये गए सदस्यों (जिनमें से प्रत्येक, उच्च न्यायालय का न्यायाधीश होता है) से गठित होता है। मुख्य निर्वाचन आयुक्त का कार्यकाल 3 वर्ष होता है, जिस बीच उन्हें कार्यकाल व वित्तीय सुरक्षा प्रदान की जाती है। मुख्य निर्वाचन आयुक्त व अन्य आयुक्तों को पाकिस्तान के राष्ट्रपति द्वारा नियुक्ति किया जाता है।
प्रमुख कार्य
पाकिस्तान के संविधान के अनुच्छेद 239 में आयोग के लिये परिभाषित किये गए कार्य और कर्तव्य यह हैं:
-अनुच्छेद 218–219, चुनाव आयुक्त, भाग-VIII, पाठ:1 मुख्य निर्वाचन आयुक्त: पाकिस्तान का संविधान }}
स्वायत्तता और स्वतन्त्रता
निर्वाचन आयोग बनाम जावेद हाशमी के मामले में अपने निर्णय में, सर्वोच्च न्यायालय ने कहा कि " चुनाव में चुनाव न्यायाधिकरण मायने रखता है जिन्हें मुख्य चुनाव आयुक्त द्वारा नियुक्त किया जाना है" विशेष क्षेत्राधिकार है और ऐसे मामलों में सभी अदालतों के क्षेत्राधिकार को बाहर रखा गया था।
वैश्विक सहायता
चुनाव वैश्विक सहयोग संगठन ने 16 विश्व संगठनों से संकलित 32 बिन्दुओं में शामिल प्राथमिकताओं और सुधार आयोग ऑफ़ पाकिस्तान के लिए आवण्टित की है। अक्टूबर 2009 में होने वाली एक बैठक में इस प्रस्ताव पेश की गईं। इसी संगठन ने सुझाव और सुधार आयोग को पेश करने के अलावा एक उप समिति का गठन किया जिसका उद्देश्य इन सुधारों व सुझावों को लागू करने के दौरान पेश आने वाली सम्भावित बाधाओं बारे निर्वाचन आयोग पाकिस्तान की सहायता करना है। 2006 में विश्व इदारा बराए आयोजन चुनाव ने अमेरिकी विकास संस्था "यूएसएड" की मदद से पाकिस्तान सरकार को 9 लाख डॉलर की खतीर राशि प्रदान की है, इस राशि से पाकिस्तान में कम्प्यूटरीकरण चुनाव प्रक्रिया की स्थापना सम्भव बनाया गया।
राजाराम द्वितीय
राजाराम भोसले द्वितीय  (१७५० -१७७७) इस काल मे छत्रपति   थे । राजाराम  द्वितीय जो रामराजा नाम से जाने जाते है।वे शाहु के दत्तक पुत्र  थे और ताराबाई के पोते थे । उनके काल मे सातारा कि शक्ती  पुणे मे चली गयी ।
स्वर्ण जयंती एक्स्प्रेस २८०३
स्वर्ण जयंती एक्स्प्रेस 2803  भारतीय रेल द्वारा संचालित एक मेल एक्स्प्रेस ट्रेन है। यह ट्रेन विशाखापट्टनम रेलवे स्टेशन (स्टेशन कोड:VSKP) से 08:30AM बजे छूटती है और ह निजामुद्दीन रेलवे स्टेशन (स्टेशन कोड:NZM) पर 05:00PM बजे पहुंचती है। इसकी यात्रा अवधि है 32 घंटे 30 मिनट।
शहीदों का कुआँ
शहीदों का कुआँ  या कालियांवाला कुआँ भारत के पंजाब  राज्य के अजनाला  कसबे  में सथित एक ऐतिहासिक कुआँ है जिसमें १८५७ का प्रथम भारतीय स्वतंत्रता संग्राम के विद्रोही सेनानीओं की लाशों को दफनाया गया था ।
माधव शुक्ल
माधव शुक्ल (1881 - 1943) हिन्दी साहित्यकार थे।
वे प्रयाग के निवासी और मालवीय ब्राह्मण थे। इनका कंठ बड़ा मधुर था और ये अभिनय कला में पूर्ण दक्ष थे। ये सफल नाटककार होने के साथ ही साथ अच्छे अभिनेता भी थे। इनकी राष्ट्रीय कविताओं के दो संग्रह 'भारत गीतंजलि' और 'राष्ट्रीय गान' जब प्रकाशित हुए तो हिंदी पाठकवर्ग ने उनका सोत्साह स्वागत किया। बहुत इधर आकर भारत और चीन में युद्ध छिड़ने पर इनकी राष्ट्रीय कविताओं का संकलन 'उठो हिंद संतान' नाम से प्रकाशित हुआ था। कविताओं की विशेषता यह है कि आज की स्थिति में भी वे उतनी ही उपयोगी एवं उत्साहवर्धक हैं जितनी अपनी रचना के समय थीं। सन् १८९८ ई० में इन्होंने 'सीय स्वयंबर', सन् १९१६ ई० में 'महाभारत पूर्वाध' और 'भामाशाह की राजभक्ति' नामक नाटकों की रचना की। इनमें केवल एक ही नाटक 'महाभारत पूवार्ध' प्रकाशित हुआ। ये सभी नाटक इनके समय में ही सफलता के साथ खेले गए थे और इन्होंने अभिनय में भाग भी लिया था। प्रयाग के अतिरिक्त ये नाटक कलकत्ता में भी खेले गए थे और उससे शुक्ल जी को काफी ख्याति मिली थी। इन्होंने जौनपुर और लखनऊ में नाटक मंडलियाँ स्थापित की थीं अैर कलकत्ते में हिंदी-नाट्य-परिषद् की प्रतिष्ठा की थी। इनके मन में देश की पराधीनता से मुक्ति की और सामाजिक सुधार की प्रबल आकांक्षा थी। तत्कालीन राष्ट्रीय आंदोलनों में सक्रिय भाग लेने के कारण इन्हें ब्रिटिश शासन का कोपभाजन बनकर कई बार करागार का दंड भी भुगतना पड़ा था।
नाटक के प्रति उस समय हिंदी भाषी जनता की सुप्त रुचि को जगाने का बहुत बड़ा श्रेय शुक्ल जी को है।
मार्क रफ़्लो
मार्क एलन रफ़्लो (जन्म २२ नवंबर १९६७) एक अमेरिकी अभिनेता, फिल्म निर्माता और सामाजिक कार्यकर्ता है। उन्होंने "सीबीएस समर प्लेहाउस" (१९८९) के एक एपिसोड से अपने करियर की शुरुआत की, जिसके बाद उन्होंने कुछ फिल्मों में मामूली भूमिकाएं निभाई। वह "दिस इस योर यूथ" (१९९६) के मूल कलाकारों का हिस्सा था, जिसके लिए उन्हें इंडेपेंडेंट स्पिरिट पुरस्कार के लिए नामांकित किया गया था। इसके बाद उन्होंने १३ गोइंग ऑन ३० (२००४), इटरनल सनशाइन ऑफ़ द स्पॉटलेस माइंड (२००४), जोडिएक (२००७), व्हट डसन्ट किल यू (२००८) में भूमिकाएं निभाई। २०१० में उन्होंने कॉमेडी-ड्रामा "द किड्स आर ऑल राइट" किया, जिसके लिए उन्हें एसएजी पुरस्कार, बीएएफटीए पुरस्कार, और सर्वश्रेष्ठ सहायक अभिनेता के अकादमी पुरस्कार के लिए नामांकित किया गया। वह एफबीआई स्पेशल एजंट डायलन रोड्स के रूप में मिस्ट्री फिल्म "नाउ यू मिस मी" और "नाउ यू मिस मी २" में भी दिखाई दिए।
मार्वल सिनेमैटिक यूनिवर्स के चरित्र हल्क का अभिनय करने के लिए रफ़्लो को अंतरराष्ट्रीय ख्याति प्राप्त हुई। २००८ में रिलीज़ हुई द इन्क्रेडिबल हल्क में यह भूमिका उनके मित्र एडवर्ड नॉर्टन ने निभाई थी। रफ़्लो ने द अवेंजर्स (२०१२) के साथ हल्क के रूप में शुरुआत की, और बाद में आयरन मैन ३ (२०१३), अवेंजर्स: एज ऑफ़ अल्ट्रॉन (२०१५), थॉर: रैग्नारॉक (२०१७) में इस भूमिका का निर्वहन किया। उन्होंने २०१४ के टेलीविजन नाटक फिल्म "द नॉर्मल हार्ट" अभिनय किया, जिसके वह सह-कार्यकारी निर्माता भी थे। इस फिल्म के लिए उन्हें उत्कृष्ट टेलीविजन मूवी के प्राइमटाइम एमी पुरस्कार के लिए नामांकित किया गया, और उन्होंने टीवी मूवी में सर्वश्रेष्ठ अभिनेता के स्क्रीन एक्टर्स गिल्ड अवार्ड को जीता। उसी वर्ष, उन्होंने फॉक्सकेचर में डेविड शुल्ज़ की भूमिका निभाई, जिसके लिए उन्हें गोल्डन ग्लोब समेत कई पुरस्कारों के लिए नामांकित किया गया, और सर्वश्रेष्ठ सहायक अभिनेता का अकादमी पुरस्कार दिया गया। २०१५ में उन्हें इनफिनिटेली पोलर बेयर के लिए सर्वश्रेष्ठ अभिनेता के गोल्डन ग्लोब पुरस्कार के लिए नामित किया गया, और नाटक स्पॉटलाइट में उनकी भूमिका के लिए बाफ्टा और अकादमी पुरस्कार नामांकन भी प्राप्त हुए।
हेक्सानाइट्रोडाइफिनाइलएमाइन
हेक्सानाइट्रोडाइफिनाइलएमाइन एक कार्बनिक यौगिक है।
लवर बॉय (1985 फ़िल्म)
लवर बॉय 1985 में बनी हिन्दी भाषा की फ़िल्म है।
हेक्सानिक अम्ल
हेक्सानिक अम्ल एक कार्बनिक यौगिक है।
वासोक्त
उर्दू साहित्य में वासोख्त उस कविता को कहते हैं जिसमें प्रेमी जीवन के कष्टों और चिंताओं से घबराकर प्रेमिका से जली-कटी बातें करने लगता है। मसलन वह कहता है कि तुममे मैने ही सुंदरता खोजी है। और तुमसे मैने ही पहले-पहल प्रेम किया है। अब तुम दूसरे की ओर झुक रहे हो मैं भी दूसरे से प्रेम कर तुम्हेंे
गोडा, सांरगढ मण्डल
गोडा, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
हाइकोऊ
हाइकोऊ ( 海口, Haikou ) जनवादी गणराज्य चीन के हाइनान प्रांत की राजधानी और सबसे बड़ा शहर है। हाइनान प्रांत मुख्य रूप से 'हाइनान' का ही नाम रखने वाला एक बड़ा द्वीप है। हाइकोऊ द्वीप के उत्तरी तट पर नानदु नदी के किनारे बसा हुआ है। शहर का उत्तरी भाग हाइदिआन द्वीप पर पड़ता है जिसे हाइदिआन नदी हाइकोऊ के मुख्य भाग से अलग करती है। इस शहर में चार शहरी विभाग हैं जिनमें मिलाकर २०१० की जनगणना में २०,४६,१८९ निवासी गिने गए थे। हाइकोऊ हाइनान द्वीप की सबसे महत्वपूर्ण बंदरगाह है। हाइनान विश्वविद्यालय भी इसी शहर में स्थित है।
वी. टी. कृष्णमाचारी
राय बहादुर सर वंगल तिरुवेंकटाचारी कृष्णमाचारी (8 फ़रवरी 1881 – 14 फ़रवरी 1964) भारतीय नागरिक सेवक और प्रशासक थे। वो 1927 से 1944 तक बड़ोदा के दीवान और 1946 से 1949 तक जयपुर राज्य के प्रधानमंत्री रहे। इसके अतिरिक्त सन् 1961 से 1964 तक राज्य सभा सदस्य रहे। भारत विभाजन के उपरान्त उन्हें हरेन्द्र कुमार मुखर्जी के साथ भारतीय संविधान सभा का उपाध्यक्ष चुना गया था। वी. टी. कृष्णमाचारी 16 जुलाई 1947 को उपाध्यक्ष के रूप में निर्वाचित हुए ।
मसेल्या किरौली आगरा
मसेल्या ग्राम किरावली के पास पड़ता है यहां की आबादी लगभग 1000 व्यक्ति है यहां के ज्यादातर लोग किसान है तथा यह गांव भगवान श्री गणेश की मूर्ति बनाने में जनपद आगरा में अग्रणी गांव में है। मेरा नाम दिनेश रावत है मैं भी इसी गांव का एक सदस्य हूँ।
हिप्यूरिक अम्ल
हिप्यूरिक अम्ल एक कार्बनिक यौगिक है।
थिक क्वांग डुक
थिक क्वांग डुक एक वियतनामी महायान बौद्ध भिक्षु थे जिन्होंने 11 जून 1963 को हो ची मिन्ह शहर के एक व्यस्त चौराहे पर आत्मदाह किया था। उन्होंने ऐसा दक्षिण वियतनामी सरकार द्वारा बौद्ध लोगों के उत्पीड़न का विरोध करने के लिए किया था।
हिस्टिडिन
हिस्टिडिन एक कार्बनिक यौगिक है।
स्वर्ण जयंती एक्स्प्रेस २६४४
स्वर्ण जयंती एक्स्प्रेस 2644  भारतीय रेल द्वारा संचालित एक मेल एक्स्प्रेस ट्रेन है। यह ट्रेन ह निजामुद्दीन रेलवे स्टेशन (स्टेशन कोड:NZM) से 05:55AM बजे छूटती है और त्रिवेंद्रम सेंट्रल रेलवे स्टेशन (स्टेशन कोड:TVC) पर 11:00AM बजे पहुंचती है। इसकी यात्रा अवधि है 53 घंटे 5 मिनट।
शाहू द्वितीय
राजाराम द्वितीय के पुत्र थे। वे १७७७ -१८०८ इस काल मे छत्रपति थे। उन के शासनकाल में छत्रपति की शक्ति मात्र सतारा तक ही सीमित रह गई और वे कठपुतली शासक के रूप में जाने जाते थे उनके समय में सबसे ताकतवर मराठा सरदार महादजी शिंदे थे और उनका और समस्त उत्तर भारत में प्रभुत्व था।नाना फडणवीस और महादजी सिंधिया की समस्त मराठा साम्राज्य में चलती थी उनके शासनकाल में सवाई माधवराव और बाजीराव पेशवा रहे परंतु उनका शासन उसके ऊपर नहीं हुआ क्योंकि वास्तविक शक्ति मराठा सरदारों के हाथ में चली गई थी और छत्रपति की शक्ति मात्र उसके सातारा तक थी। शाहु को राजनीति पसंद नहीं थी 3 मई सन 1808 मे उनकी मृत्यु हो गई और उनको उनके बेटे प्रताप सिंह ने आगे चलकर उनकी गद्दी को संभाला और मराठा साम्राज्य के छत्रपति बने।
श्यामखेत(N.Z.A.), नैनीताल तहसील
श्यामखेत (N.Z.A.), नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
हमहुंग
हमहुंग, उत्तर कोरिया का दूसरा सबसे बड़ा शहर है, और दक्षिण हमग्योंग प्रांत की राजधानी है। 2005 के अंत में, पास हुँगनाम एक वार्ड (क्युओक) हमहुंग-सी के भीतर बनाया गया था। इसकी जनसंख्या 768,551 है।
जलवायु
हमहुंग में गर्म, आर्द्र गर्मियों और मध्यम ठंड, शुष्क सर्दियों के साथ एक आर्द्र महाद्वीपीय जलवायु ( कोपेन जलवायु वर्गीकरण : Dwa ) है।
मेहियन
मेहियन में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
हमहुंग
इतिहास
यी सिओंग-गे, यी राजवंश के संस्थापक, 1400 में उनके बेटे द्वारा एक सफल तख्तापलट के बाद शहर में सेवानिवृत्त हो गये। हालाँकि उनके बेटे ने सामंजस्य स्थापित करने के लिए दूत भेजे थे, लेकिन उनके पिता ने उन्हें मार डाला था। एक आधुनिक कोरियाई अभिव्यक्ति, 'हमहुंग के लिये राजा के दूत', ऐसे एक व्यक्ति को संदर्भित करता है जो यात्रा पर जाता है और फिर से कभी वापस नहीं आता है। 1910 और 1945 के बीच कोरिया के जापानी शासन के दौरान इसे कांके के नाम से जाना जाता था। इसे लाल सेना ने 22 अगस्त 1945 को आजाद किया था।
अर्थव्यवस्था
हमहुंग उत्तर कोरिया में एक महत्वपूर्ण रासायनिक उद्योग केंद्र है। यह एक औद्योगिक शहर है जो उत्तर कोरियाई विदेशी व्यापार के लिए एक प्रमुख बंदरगाह के रूप में कार्य करता है। उत्पादन में वस्त्र (विशेष रूप से विनालोन), धातु के बर्तन, मशीनरी, परिष्कृत तेल और प्रसंस्कृत भोजन शामिल हैं।
जेल शिविर
हमहुंग के पास दो बड़े पुनर्वसन शिविर स्थित हैं: पूर्वोत्तर हमहुंग में क्यो-ह्वा-सो नं. 9, और हमहुंग के उत्तर में योंग्वांग काउंटी में क्यो-ह्वा-सो नं 22 है।
परिवहन
शहर एक परिवहन हब है, जो विभिन्न पूर्वी बंदरगाहों और उत्तरी आंतरिक क्षेत्र को जोड़ता है। हमोंग स्टेशन प्योंगरा लाइन रेलवे पर है। यह शहर तोकसन एयरपोर्ट के माध्यम से हवाई मार्ग से भी जुड़ा हुआ है। शहर को 28 फरवरी, विनाइल कारखाने के माध्यम से पश्चिम हमहुंग को हंगनाम से जोड़ने वाली एक छोटी लाइन भी बनाया गया है।
संस्कृति
हमहुंग में उत्तर कोरिया के सबसे बड़ा थियेटर हमहुंग ग्रांड थियेटर स्थित है। यहां एक राष्ट्रीय संग्रहालय ही स्थित है।
फलन का प्रांत
समुच्चय A से समुच्चय B में संबंध R के क्रमित युग्मो के प्रथम घटकों के समुच्चय को समुच्चय R का प्रांत कहते हैं|
मगध साम्राज्य
मगध साम्राज्य से निम्नलिखित सभी का बोध होता है:
अर्लविले
अर्लविले आस्ट्रेलिया के क्वींसलैंड प्रान्त के शहर केर्न्स का एक उपनगर है। २०१६ की जनगणना में, अर्लविलेकी आबादी ४०३० थी।
उत्तरी वियतनाम
वियतनाम लोकतांत्रिक गणराज्य (सामान्यतः उत्तरी वियतनाम के नाम से जाना गया) दक्षिण पूर्व एशिया में एक देश था।
सत्यमेव जयते (1985 फ़िल्म)
सत्यमेव जयते 1985 में बनी हिन्दी भाषा की फ़िल्म है।
हिस्टामिन
हिस्टामिन एक कार्बनिक यौगिक है।
स्वर्ण जयंती एक्स्प्रेस २८०४
स्वर्ण जयंती एक्स्प्रेस 2804  भारतीय रेल द्वारा संचालित एक मेल एक्स्प्रेस ट्रेन है। यह ट्रेन ह निजामुद्दीन रेलवे स्टेशन (स्टेशन कोड:NZM) से 05:55AM बजे छूटती है और विशाखापट्टनम रेलवे स्टेशन (स्टेशन कोड:VSKP) पर 05:25PM बजे पहुंचती है। इसकी यात्रा अवधि है 35 घंटे 30 मिनट।
कंचनपुर, सांरगढ मण्डल
कंचनपुर, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
कुनू नदी
यह नदी शिवपुरी के पठार से निकलती है इसकी लम्बाई 180 किलोमीटर हैँ यह नदी सकरी घाटी में प्रवाहित होती हैँ। आखिर मे यह नदी मुरैना के पठार को पारकर चम्बल नदी में मिल जाती हैँ।
नोनेरा गाँव, बाह (आगरा)
नोनेरा बाह, आगरा, उत्तर प्रदेश स्थित एक गाँव है।
जेलर (फिल्म)
यह फिल्म 10 अगस्त 2023 को रिलीज होने वाली है। इस फिल्म के संगीत अनिरुद्ध रविचंद्र द्वारा रचित है। 10 फरवरी 2022 को सन पिक्चर्स ने आधिकारिक तौर पर रजनीकांत अभिनीत और नेल्सन द्वारा निर्देशित अपनी अगली फिल्म की घोषणा की। सिनेमैटोग्राफी का संचालन विजय कार्तिक कन्नन द्वारा किया किया गया है, और संपादन आर. निर्मल द्वारा। यह रजनीकांत के साथ नेल्सन की पहली फिल्म भी है।
इस फिल्म की पहली टेस्ट शूट जुलाई 2022 के अंत में चेन्नई में हुआ। और मुख्य फोटोग्राफी 3 अगस्त को हैदराबाद में शुरू होने वाली थी। हालाँकि, हैदराबाद में हड़ताल के कारण फिल्मांकन की शुरुआत अनिश्चित काल के लिए विलंबित हो गई, जिसके कम से कम तीन सप्ताह तक चलने की उम्मीद थी। फिल्मांकन अंततः 22 अगस्त को चेन्नई में शुरू हुआ। अक्टूबर तक, कुड्डालोर में भी फिल्मांकन हो रहा था। जनवरी 2023 में, जैसलमेर में एक छोटा फिल्मांकन कार्यक्रम शुरू हुआ। अगले महीने, मैंगलोर में साधु कोकिला के साथ फिल्मांकन शुरू हुआ, जिसमें कन्नड़ संस्करण में योगी बाबू की भूमिका को दोहराया गया था। फिल्म की मुख्य फोटोग्राफी 1 जून 2023 तक पूरी कर ली गई थी।